钦定古今图书集成/理学汇编/字学典/第087卷 > 宋欧阳修试笔 > 《苏子美论书》
## 钦定古今图书集成/理学汇编/字学典/第087卷 > 宋欧阳修试笔 > 《苏子美论书》

苏子美喜论用笔，而书字不迨，其所论岂其力不副
其心耶？然万事以心为本，未有心至而力不能者。余
独以为不然，此所谓“非知之难而行之难”者也。古之
人不虚劳其心力，故其学精而无不至。盖方其幼也，
未有所为时，专其力于学书，及其渐长，则其所学渐
近于用。今人不然，多学书于晚年，所以与古不同也。